আছাদুজ্জামান মিঞা বলেন, কলাবাগানে দুর্বৃত্তদের আক্রমণের খবর পাওয়ার সাত মিনিটের মধ্যে ঘটনাস্থলে পুলিশ পৌঁছে গিয়েছিল। দুর্বৃত্তদের পুলিশ বাধা দিয়েছিল। এসময় দুর্বৃত্তদের হামলায় এক পুলিশ সদস্যও আহত হন। এক দুর্বৃত্তদের কাছ থেকে পুলিশ একটি ব্যাগ উদ্ধার করে। ঐ ব্যাগে আগ্নেয়াস্ত্র ও আরবিতে লেখা একটি চিঠি উদ্ধার করা হয়েছে। এই ঘটনার সঙ্গে জঙ্গি সংশ্লিষ্টতার অভিযোগটি তদন্ত করা হচ্ছে।